als_Latn dik_Latn sag_Latn
Home » Kronika e zezë »
Nxënësi plagos shokun e klasës në gjimnazin “Eqrem Çabej”
Një çantë dhe një letër kanë qenë shkak i plagosjes me thikë të një nxënësi në gjimnazin “Eqrem Çabej” në Prishtinë. Rasti ka ndodhur të premten rreth orës 9:00 të mëngjesit, në orë të mësimit, shkruan sot Koha Ditore.
Pesëmbëdhjetëvjeçari me inicialet Sh.R. ka goditur me thikë nxënësin e klasës së tij, F.H., pak minuta pasi ka filluar ora e gjuhës angleze. Ky sulm është konfirmuar si nga drejtuesit e shkollës ashtu edhe nga zyrtarët e Policisë së Kosovës.
Grindja në mes nxënësve, sipas drejtorit të gjimnazit, Iljaz Haziri, ka filluar kur njëri nxënës ia ka marrë tjetrit çantën dhe një letër.
“Kjo grindje është zhvilluar gjatë pushimit të parë të mësimit në mëngjes. Arsimtarja ka hyrë në klasë dhe duke e shënuar orën Sh. R. e ka sulmuar nxënësin tjetër. Përpara nuk kanë pasur konflikt të mëhershëm e as mungesa në shkollë”, ka thënë ai.
Mjeti me të cilin është sulmuar F. H., sipas Hazirit, nuk dihet saktësisht, pasi që nxënësi tjetër menjëherë ka ikur./KOHA.net/
glg_Latn als_Latn als_Latn als_Latn als_Latn als_Latn als_Latn